Prostituut- en tienermoord: Man weer in hof | Maroela Media
Johannes Christiaan de Jager (48) wat daarvan verdink word dat hy twee tienermeisies, Hiltina Alexander (18) van Parow en Charmaine Mare (18) van Mpumalanga, vermoor het, het Maandag vlugtig in die Wes-Kaapse hooggeregshof verskyn. De Jager se verhoordatum is vir Woensdag bepaal.
Die staat beweer De Jager het Alexander, 'n sekswerker, op 18 Mei in Parow in 2008 opgelaai, haar verkrag en toe vermoor. Haar liggaam is die volgende dag langs die N7-hoofweg in Philadelphia naby Atlantis gevind. 'n Nadoodse ondersoek het bevind dat sy verwurg is.
Mare was op vakansie in Kaapstad in Januarie en het by 'n vriendin in Kraaifontein gebly. Haar vriendin se ma was in 'n verhouding met De Jager. Op 7 Januarie het die vriendin, die vriendin se ma en De Jager se seun op 'n bootreis gegaan. Mare en De Jager het alleen by die huis gebly. Volgens die staat het De Jager herhaaldelik probeer om Mare seksueel aan te rand. Mare het haar teen De Jager verset. Toe die gesin op 11 Januarie terugkeer huis toe, was Mare vermis. De Jager het 'n vermistepersone-saak by die polisie aanhangig gemaak.
'n Verkoolde borsgedeelte van haar liggaam is in 'n afgeleë veld in Kraaifontein gevind. Haar arms en bene is afgesny. Haar hande is in 'n kartonboks in die motorhuis van hul huis weggesteek en haar voete is langs die N2-snelweg naby Firgrove in Somerset-Wes opgespoor.
Top- ses finaliste van die grootste Afrikaanse sakeplankompetisie word aangekondig
"De Jager" en "Alexander" en "Mare" se voorname?
Wat word van die jongmense, 18, en sekswerker !
Hierdie gebeure is so grusaam, dit kan mos onmoontlik 'n "mens" wees wat so-iets aan 'n mede-mens doen nie.
Middag Sune, Trippie is reg. Kyk of daar nie iets gedoen kan word dat ons nie elke keer naam,epos en webwerf hoef in te tik nie asb. Ja daai man verdien nie die asem wat hy kry nie. Die doodstraf sal te gou wees. Hulle moet hom in stukke opsny op n slag die gemors.